ПРАШАЊА МАКФАКС

**From: Kristijan Landov <k@landov.mk>**

**Sent: петок, 14 јули 2023 12:51**

**To: akreditacii@ohridskoleto.com.mk; contact@ohridskoleto.com.mk**

**Subject: Прашања од Макфакс**

Во однос на немањето пренос на МРТВ од отворањето на 63. „Охридско лето“, прашуваме:

1. Зошто не се направија напори за да има пренос барем од почетокот на фестивалот, кој е со светско реноме?

2. Како го коментирате тоа што ова е првпат, да нема никаков пренос од отворањето?

ОДГОВОР НУ ОХРИДСКО ЛЕТО:

**from: Suzana Vrencovska <vrencovska@gmail.com>**

**to: k@landov.mk**

**date: Jul 15, 2023, 11:58 AM**

**subject: Одговор на поставени прашања**

За сите меѓународни манифестации, па и за Охридско лето, уметниците се тие кои придонесуваат за нивниот голем меѓународен углед и ја прават нивната големина. За ова 63. фестивалско издание успеавме да ја донесеме една од најголемите оперски диви Анџела Георгиу која ќе остане меѓу најголемите и најславните уметници запишани во фестивалската историја на Охридско лето.

Светски познатите уметници имаат и посебни барања, но и агенциите со кои тие имаат потпишано авторски-менаџерски договори кои се повеќегодишни, а кои ние мора да ги испочитуваме. Директен пренос не ни беше дозволен, а снимените материјали пред емитување имавме обврска да ги испратиме на одобрување и тоа од страна на овластен снимател и овластен фотограф што подразбира една снимател и еден фотограф. За пренос на делот со говорите потребни се најмалку три камери, кран, линкови, репортажни возила, придружна опрема.

Овие услови не се само за Охридско лето. Дивата Георгиу секаде каде што настапува често ги има овие услови, а организаторот на еден ваков голем настан мора да ги испочитува.

Дозвола за пренос на целото отворање на фестивалот немавме но тоа не значи дека телевизиските гледачи ги оставивме без делот за кој вие прашувате. Протоколарниот дел беше проследен во сите дневно-информативни изданија. Исто така, Охридско лето на Националниот сервис беше застапено како во информативниот дел така и во утринските и во пладневните програми.

Македонската радио-телевизија ја негува и промовира културата од самите почетоци на фестивалот и на телевизиските гледачи, љубители на уметноста во живо им ја пренесува убавината која се случува на 12 јули на Античкиот театар.

Низ годините имало Свечени отворања каде било дозволено само три минути, пет минути, десет минути од настанот, се во зависност од условите и барањата на менаџерите на уметниците.

Во годините кога се пренесуваат само говорите, телевизиските гледачи често реагираа дека Охридско лето не е сцена каде единствено можат да ги слушнат и видат обраќањата а потоа да бидат исклучени од музичкиот дел на отворањето.

Националниот сервис, МРТ а и останатите наши медиумски покровители се нашите верни поддржувачи без кои не можеме да ја градиме успешната приказна и за тоа изразуваме огромна благодарност.